Politivennen, 1800-01-01
Om det stemplede Papirs Kontors Beliggenhed og Aabningstid. Det er en Gjenstand som hos os er forsømt eller agtet uværdig til Opmærksomhed, men som ikke desmindre er temmelig vigtig: at Raadstuer, Børser, Posthuse, Rettergangshuse, Vejerboder, Banker, Oppebørselskontorer og med et Ord alle Kontorer for Anstalter og Indretninger, der angaae det Offentlige i en Stad, og af alle maae søges, bør (i det mindste naar Staden har en Størrelse) ligge midt i Staden. Denne Beliggenhed paabydes af den Ret alle en Stads Beboere have, til at fordre den muligste Lighed i Bekvemmeligheder og Besværligheder; den er vigtig for alle Husejere; den letter Forretningernes Gang, og sparer Tiden, den vigtigste af alle Ejendomme. Det stemplede Papirs Kontor ligger derfor unægteligt paa et meget urigtigt Sted i Krystalgaden, en Gade der neppe kjendes af Navn, der kun er nogle hundrede Skridt fra Nørrevold og altsaa i en Udkant af Byen. Det stemplede Papir er af Kongen gjort til en saa stor Nødvendighed for alle dem, der handle, sælge, købe, o. s. v. at Koggen sikkert paa Forestilling fra vedkommende Kollegium vil finde billigt, at holde et Kontor til dets Udsalg paa Østergade, Amagertort eller Højbroplads, hvor det bestandigt kan forblive, uden nogentid meer at omflyttes. At den Mand, som Kongen betroede dette Udsalg, strax skulde skaffe sig Bolig paa et af disse dyre Steder er jeg langt fra at vllle fordre; men ligesaalidet troer jeg det passende hvis denne Mand slæber Kontoret med sig, ud paa Vesterbro, i Toldbogaden, paa Kristianshavn, eller hvad for et andet afliggende Sted hans Bolig ved Embedets Erholdelse maatte befinde sig paa. Holdt Kongen derimod, som foreslaaet, et Kontor Stadens Midte, saa kunde Manden boe hvor han boe vilde, Publikum var tjente, og alle Ulejligheder fra Beliggenhedens Side vare hævede. Men ikke allene en Beliggenhed midt i Staden er nødvendig for dette Kontor; ogsaa Aabningstiden bør være saadan, at den er bekvem for alle. Dette har for nærværende ikke Sted. Thi ikke allene lukkes Kontoret silde op om Morgenen og tidlig i om Aftenen (jeg mener tidlig og sildig for Forretningsfolk), men om Middagen er Kontoret lukket i et Par af de vigtigste Timer, netop i Børstimerne, som ere de hvorpaa det allermeste af hvad der behøves stemplet Papir til afgjøres og sluttes. Fra Løverdag Aften tidlig til sildig Mandag Morgen, et betydeligt Mellemrum af Tid, er Kontoret reent tillukket. Hvor ofte kan ikke et Køb, en Kontrakt være sluttet Løverdag Eftermiddag, naar det allerede er for silde, fra een Ende af Byen at sende hen i den anden efter stemplet Papir, Søndagen gaaer bort, een af Parterne betænker sig, og Handlingen tager ike Sted. Hvor ofte kan det ikke hænde sig, og at det er hændet flere end een Gang, kan bevises, at Kreditorer, som Kunstnere, Handlende, Handverkere, først om Løverdag Aften eller Søndag Norgen faae at vide, at deres Debitor samme Dag har i Sinde at liste sig ud af Byen. De skrive hurtig deres Regning, og ile hen, for i det mindste at faae den underskrevet, som rigtig af Debitor. Denne døer eller gjør Opbud. Kreditoren konkurerer i Boet, men bliver mulkteret, som den der har sveget Kongen i hans Stempelintrader. Hvor fortrædeligt er det ikke for den som skal rejse, at see sig opholdt, eller en vigtig Forhandling spildt, fordi Kontoret til det stemplede Papir er lukket! Naar Staden i sin Midte har faaet sit stemplede Papirs Kontor, saa bør ogsaa dets Personal være saadant, at det kan være aabnet fra om Morgenen Kl. 6, til om Aftenen Kl. 10.